pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยร่วมกับ กกต. ประชุมเตรียมความพร้อมสนับสนุนการเลือกตั้ง
วันจันทร์ที่ 1 ตุลาคม 2561
มหาดไทยร่วมกับ กกต. ประชุมเตรียมความพร้อมสนับสนุนการเลือกตั้ง
มหาดไทยร่วมกับ กกต. ประชุมเตรียมความพร้อมสนับสนุนการเลือกตั้ง
เมื่อวันที่27 ก.ย. 61 เวลา 13.00 น. ที่ห้องรอยัลจูบิลี่ บอลรูม อาคารชาเลนเจอร์ อิมแพค เมืองทองธานี จ.นนทบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบนโยบายในการเตรียมความพร้อมการได้มาซึ่งสมาชิกวุฒิสภาและการเลือกตั้งสมาชิกสภาผู้แทนราษฎร ในการประชุมสัมมนาเพื่อเตรียมความพร้อมในการสนับสนุนการได้มาซึ่งสมาชิกวุฒิสภาและการเลือกตั้งสมาชิกสภาผู้แทนราษฎร จัดโดย กรมการปกครอง กระทรวงมหาดไทย โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ปลัดกรุงเทพมหานคร ผู้ว่าราชการจังหวัด ปลัดจังหวัด นายอําเภอ ผู้อํานวยการเขต และเจ้าหน้าที่ที่เกี่ยวข้อง ร่วมรับฟัง รวมจํานวน 1,373 คน
ภายหลังจากประกาศใช้พระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 ซึ่งได้กําหนดให้ผู้ว่าราชการจังหวัดทําหน้าที่ประธานคณะกรรมการเพื่อช่วยเหลือการปฏิบัติงาน แนะนํา อํานวยความสะดวก และรายงานปัญหาหรืออุปสรรคเกี่ยวกับการเลือกสมาชิกวุฒิสภาระดับจังหวัด ในกรุงเทพมหานครมีปลัดกรุงเทพมหานครเป็นประธานคณะกรรมการฯ และในระดับอําเภอให้นายอําเภอเป็นประธานคณะกรรมการฯ ซึ่งกระทรวงมหาดไทย โดยกรมการปกครอง ถือเป็นหน่วยงานสนับสนุนหลักในการดําเนินการเตรียมการเลือกสมาชิกวุฒิสภาทั้งโดยหน้าที่ตามกฎหมายและที่คณะกรรมการการเลือกตั้งมอบหมาย
นอกจากนี้ ได้มีการประกาศใช้พระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 ซึ่งได้ประกาศในราชกิจจานุเบกษา เมื่อวันที่ 12 กันยายน 2561 โดยมีผลบังคับใช้เมื่อพ้น 90 วันนับแต่วันประกาศในราชกิจจานุเบกษาเป็นต้นไป ซึ่งคณะกรรมการการเลือกตั้งอาจจะร้องขอให้กระทรวงมหาดไทยสนับสนุนภารกิจตามที่คณะกรรมการการเลือกตั้งมอบหมาย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า กระทรวงมหาดไทย เป็นหน่วยงานสนับสนุนหลักที่จะต้องดําเนินการเตรียมการเลือกสมาชิกวุฒิสภา และการเลือกตั้งสมาชิกสภาผู้แทนราษฎร โดยเฉพาะอย่างยิ่งในด้านงานทะเบียนราษฎร์ จะต้องดําเนินการตรวจสอบฐานข้อมูลและบูรณาการตรวจสอบข้อมูลกับหน่วยงานที่เกี่ยวข้องให้เป็นไปด้วยความถูกต้องตามกฎหมาย ซึ่งกระทรวงมหาดไทยจะดําเนินการจัดตั้งศูนย์สนับสนุนการดําเนินงานได้มาซึ่งสมาชิกวุฒิสภาและการเลือกตั้งสมาชิกสภาผู้แทนราษฎรระดับกระทรวง มีกรมการปกครอง เป็นหน่วยงานหลัก เพื่อทําหน้าที่ สนับสนุนการปฏิบัติงานของจังหวัดและอําเภอ
รัฐมนตรีว่าการกระทรวงมหาดไทย กล่าวเพิ่มเติมว่า ในด้านการดําเนินงานในระดับพื้นที่ ผู้ว่าราชการจังหวัด นายอําเภอ และผู้อํานวยการเขต จะต้องดําเนินการทุกขั้นตอนให้เป็นไปตามกฎหมาย และระเบียบที่เกี่ยวข้อง รวมทั้งต้องกําชับเจ้าหน้าที่ผู้ปฏิบัติงาน ให้ปฏิบัติหน้าที่สนับสนุนการดําเนินการได้มาซึ่งสมาชิกวุฒิสภาและการเลือกตั้งสมาชิกสภาผู้แทนราษฎรให้เป็นไปด้วยความเป็นกลาง เรียบร้อย โปร่งใส และถูกต้องตามที่กฎหมายกําหนด รวมทั้งบูรณาการทุกหน่วยงานดําเนินการรักษาความสงบเรียบร้อยทั้งตามที่ กกต. มอบหมาย และตามอํานาจหน้าที่ และต้องสร้างการรับรู้เพื่อให้เกิดการส่งเสริมการมีส่วนร่วมของประชาชนให้มากที่สุดโดยเฉพาะอย่างยิ่งการมีส่วนร่วมของประชาชนคนรุ่นใหม่ เพื่อให้ประเทศไทยมีคนดีมาปกครองบ้านเมือง
รัฐบาลไทย-ข่าวทำเนียบรัฐบาล-คกก.พิจารณานำกัญชามาใช้ประโยชน์ทางการแพทย์ประชุมครั้งแรกตั้งคณะทำงาน 4 ชุด
วันพฤหัสบดีที่ 10 พฤษภาคม 2561
คกก.พิจารณานํากัญชามาใช้ประโยชน์ทางการแพทย์ประชุมครั้งแรกตั้งคณะทํางาน 4 ชุด
คณะกรรมการพิจารณานํากัญชามาใช้ประโยชน์ทางการแพทย์ประชุมครั้งแรกตั้ง 4 คณะทํางาน เริ่มต้นที่การศึกษาวิจัยว่ารักษาโรคชนิดใดได้บ้าง
วันนี้ (10 พฤษภาคม 2561) ที่สํานักงานคณะกรรมการอาหารและยา ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์โสภณ เมฆธน ประธานคณะกรรมการองค์การเภสัชกรรม และที่ปรึกษารัฐมนตรีว่าการกระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา ประชุมคณะกรรมการพิจารณาการนํากัญชามาใช้ประโยชน์ทางการแพทย์ซึ่งเป็นการประชุมครั้งแรก โดยก่อนการประชุม ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้มอบนโยบายต่อคณะกรรมการฯ ว่า ประเทศไทยคงต้องปรับเปลี่ยน สิ่งใดที่เป็นประโยชน์ต้องดําเนินการ เช่น เรื่องกัญชา ที่มีทั้งประโยชน์และโทษ แต่จะทําอย่างไร ให้เป็นนวัตกรรมนํามาใช้ประโยชน์ทางการแพทย์ซึ่งกัญชาของไทยเป็นสายพันธุ์ที่ดี เป็นพืชประจําถิ่น น่าจะนํามาใช้ให้ได้ประโยชน์จริงๆ
ด้าน นายแพทย์โสภณ เมฆธน ประธานคณะกรรมการองค์การเภสัชกรรม และที่ปรึกษารัฐมนตรีว่าการกระทรวงสาธารณสุข กล่าวว่า ที่ประชุมได้มีแนวทางดําเนินการ เพื่อนํากัญชามาใช้ประโยชน์ทางการแพทย์ ได้ตั้งคณะทํางาน 4 คณะได้แก่ 1.คณะทํางานเพื่อการพัฒนาการปลูกและปรับปรุงสายพันธุ์ นพ.นพพร ชื่นกลิ่น ผอ.องค์การเภสัชกรรม เป็นประธาน 2.คณะทํางานเพื่อพัฒนาการสกัดและการตรวจวิเคราะห์ นพ.นพพร ชื่นกลิ่น ผอ.องค์การเภสัชกรรม เป็นประธาน 3.คณะทํางานเพื่อพิจารณาการนํามาใช้ประโยชน์ทางการแพทย์ นพ.สมศักดิ์ อรรฆศิลป์ อธิบดีกรมการแพทย์ เป็นประธาน 4.คณะทํางานเพื่อวางระบบการควบคุมในการศึกษาวิจัยและการใช้ทางการแพทย์ นพ.วันชัย สัตยาวุฒิพงศ์ เลขาธิการคณะกรรมการอาหารและยา เป็นประธาน
โดยจะเริ่มต้นที่คณะทํางานเพื่อพิจารณาการนํามาใช้ประโยชน์ทางการแพทย์จะศึกษาวิจัยว่ากัญชาสามารถรักษาโรคชนิดใดได้บ้างทั้งในการแพทย์แผนปัจจุบัน และการแพทย์แผนไทย ซึ่งเบื้องต้นจะนําไปใช้กับโรคที่มีผลวิจัยจากต่างประเทศรองรับ อาทิ โรคลมชัก โรคพาร์กินสัน หรือโรคมะเร็งระยะสุดท้าย ส่วนโรคอัลไซเมอร์ โรคออทิสติก โรคมะเร็งชนิดอื่นๆ ทางคณะทํางานจะศึกษาวิจัยเพิ่มเติมว่ากัญชาสามารถเป็นประโยชน์ในการรักษาหรือไม่ จากนั้นคณะทํางานเพื่อการพัฒนาการปลูกและปรับปรุงสายพันธุ์ และคณะทํางานเพื่อพัฒนาการสกัดและการตรวจวิเคราะห์จะนําไปพัฒนาต่อ ทั้งนี้จะปรับปรุงอาคารขององค์การเภสัชกรรมเป็นสถานที่ปลูกและวิจัยในระบบปิด คาดว่าจะได้กัญชาแห้ง 500 กิโลกรัมต่อปี ซึ่งจะเร่งดําเนินการให้เร็วที่สุด เนื่องจากต้องการให้ได้สารสกัดจากกัญชามาใช้ในมนุษย์ได้ทันที หลังจากประมวลกฎหมายยาเสพติดประกาศใช้
"อย่างไรก็ตาม ข้อสําคัญคือ การวางแนวทางในการควบคุม ซึ่งทาง อย. จะร่วมกับคณะกรรมการป้องกันและปราบปรามยาเสพติดในการวางระบบ เพื่อไม่ให้การเกิดนําไปใช้ประโยชน์นอกเหนือจากการแพทย์โดยเด็ดขาด" นายแพทย์โสภณกล่าว
*************************** 10 พฤษภาคม 2561
รัฐบาลไทย-ข่าวทำเนียบรัฐบาล-การใช้เจลล้างมือ มีประสิทธิภาพเทียบเท่ากับการล้างมือด้วยสบู่หรือไม่ ??
วันจันทร์ที่ 18 พฤษภาคม 2563
การใช้เจลล้างมือ มีประสิทธิภาพเทียบเท่ากับการล้างมือด้วยสบู่หรือไม่ ??
เจลล้างมือมีประสิทธิภาพเทียบเท่ากับสบู่หรือไม่
Q : การใช้เจลล้างมือ มีประสิทธิภาพเทียบเท่ากับการล้างมือด้วยสบู่หรือไม่ ??
A : มีประสิทธิภาพเทียบเท่ากัน โดยแอลกอฮอล์ที่แนะนําต้องมีปริมาณแอลกอฮอล์ตั้งแต่ 60-70% ขึ้นไป ซึ่งสามารถสังเกตปริมาณแอลกอฮอล์ได้จากฉลากข้างผลิตภัณฑ์
รัฐบาลไทย-ข่าวทำเนียบรัฐบาล-นายกรัฐมนตรีแสดงความยินดีกับเจ้าแหลม ศรีสะเกษ นครหลวงโปรโมชั่นที่คว้าแชมป์โลกมวยสากลของ WBC  สำเร็จ
วันจันทร์ที่ 11 กันยายน 2560
นายกรัฐมนตรีแสดงความยินดีกับเจ้าแหลม ศรีสะเกษ นครหลวงโปรโมชั่นที่คว้าแชมป์โลกมวยสากลของ WBC  สําเร็จ
นายกฯ ยินดี เจ้าแหลม ป้องกันเข็มขัดแชมป์โลกมวยสากลของ WBC พร้อมชื่นชมในความอุตสาหะ เรียนรู้ และพัฒนาตนเอง แนะนักกีฬาและประชาชนนําไปเป็นแบบอย่าง
วันนี้ (10 ก.ย.60) พลโท สรรเสริญ แก้วกําเนิด โฆษกประจําสํานักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีกับ “เจ้าแหลม” ศรีสะเกษ นครหลวงโปรโมชั่น ที่สามารถป้องกันเข็มขัดแชมป์โลกจากการแข่งขันมวยสากลชิงแชมป์โลก รุ่นซุปเปอร์ฟลายเวตของสภามวยโลก หรือ ดับเบิลยูบีซี (WBC) ที่สหรัฐอเมริกา ไว้ได้สําเร็จด้วยการเอาชนะโรมัน กอนซาเลซ คู่แข่งจากนิการากัว ไปได้ในยกที่ 4
“นายกฯ ชื่นชมการได้รับชัยชนะของเจ้าแหลมที่ทําให้คนไทยมีความสุข ทั้งในระหว่างการติดตามลุ้นในแต่ละยก จนกระทั่งจบการแข่งขัน รวมทั้งยังเป็นการช่วยสร้างชื่อเสียงและความภาคภูมิใจให้แก่ประเทศ โดยได้ฝากข้อคิดแก่นักกีฬาและประชาชนทั่วไปด้วยว่า สิ่งสําคัญที่อยู่เบื้องหลังความสําเร็จของเจ้าแหลมและอีกหลาย ๆ คนนั้น ไม่ได้เกิดขึ้นด้วยความบังเอิญ หากแต่เกิดจากการเรียนรู้ ฝึกฝน พัฒนาฝีมือด้วยความอุตสาหะ และรู้จักนําจุดอ่อนไปปรับปรุงแก้ไขอย่างสม่ําเสมอ จึงสมควรที่ทุกคนจะนําไปเป็นแบบอย่าง เพื่อปรับใช้ในการแข่งขันกีฬาและการดําเนินชีวิต"
.........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อาการของผู้ป่วยไวรัสโควิด-19 มีลักษณะอย่างไร ??
วันอาทิตย์ที่ 15 มีนาคม 2563
อาการของผู้ป่วยไวรัสโควิด-19 มีลักษณะอย่างไร ??
มาดูกันว่าผู้ป่วยโควิด-19 มีลักษณะอย่างไร
Q: อาการของผู้ป่วยไวรัสโควิด-19 มีอาการอย่างไร ??
A: อาการทั่วไป ได้แก่ อาการระบบทางเดินหายใจ มีไข้ ไอ หายใจถี่ หายใจลําบาก ในกรณีที่อาการรุนแรงมาก อาจทําให้เกิดภาวะแทรกซ้อน เช่น ปอดบวม ปอดอักเสบ ไตวาย หรืออาจเสียชีวิต
รัฐบาลไทย-ข่าวทำเนียบรัฐบาล-คณะผู้บริหารและเจ้าหน้าที่กระทรวงดิจิทัลฯ ร่วมทูลเกล้าถวายแจกกันดอกไม้และลงนามถวายพระพร สมเด็จเจ้าฟ้าฯ กรมพระศรีสวางควัฒน วรขัตติยราชนารี
วันพฤหัสบดีที่ 18 มิถุนายน 2563
คณะผู้บริหารและเจ้าหน้าที่กระทรวงดิจิทัลฯ ร่วมทูลเกล้าถวายแจกกันดอกไม้และลงนามถวายพระพร สมเด็จเจ้าฟ้าฯ กรมพระศรีสวางควัฒน วรขัตติยราชนารี
คณะผู้บริหารและเจ้าหน้าที่กระทรวงดิจิทัลฯ ร่วมทูลเกล้าถวายแจกกันดอกไม้และลงนามถวายพระพร สมเด็จเจ้าฟ้าฯ กรมพระศรีสวางควัฒน วรขัตติยราชนารี
เมื่อวันที่ 18 มิถุนายน 2563 (วันนี้) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมคณะผู้บริหารและเจ้าหน้าที่กระทรวงดิจิทัลเพื่อเศรษฐกิจและสังคม ร่วมทูลเกล้าถวายแจกกันดอกไม้และลงนามถวายพระพรสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ให้ทรงมีพระพลานามัยที่สมบูรณ์แข็งแรง หายจากพระอาการประชวรในเร็ววัน เพื่อเป็นขวัญและกําลังใจของปวงชนชาวไทยตลอดไป ณ โรงพยาบาลจุฬาภรณ์ ถนนแจ้งวัฒนะ เขตหลักสี่ กรุงเทพฯ
******************
รัฐบาลไทย-ข่าวทำเนียบรัฐบาล-“ก.ยุติธรรม” ผนึกกำลังหน่วยงานบังคับใช้กฎหมาย  ช่วยเหลือประชาชนให้เข้าถึงกระบวนการยุติธรรม
วันพฤหัสบดีที่ 20 กรกฎาคม 2560
“ก.ยุติธรรม” ผนึกกําลังหน่วยงานบังคับใช้กฎหมาย  ช่วยเหลือประชาชนให้เข้าถึงกระบวนการยุติธรรม
นายธวัชชัย ไทยเขียว รองปลัดกระทรวงยุติธรรมเป็นประธานเปิดโครงการเผยแพร่ความรู้กฎหมายกองทุนยุติธรรมให้กับหน่วยงานบังคับใช้กฎหมาย
เมื่อวันพุธที่ ๑๙ กรกฎาคม ๒๕๖๐ เวลา ๑๓.๓๐ น.นายธวัชชัย ไทยเขียว รองปลัดกระทรวงยุติธรรมเป็นประธานเปิดโครงการเผยแพร่ความรู้กฎหมายกองทุนยุติธรรมให้กับหน่วยงานบังคับใช้กฎหมายพร้อมทั้งบรรยายพิเศษในหัวข้อ “กองทุนยุติธรรมกับการช่วยเหลือประชาชนให้เข้าถึงกระบวนการยุติธรรม”เพื่อเสริมสร้างความรู้ ความเข้าใจ เกี่ยวกับกฎหมายพระราชบัญญัติกองทุนยุติธรรม พ.ศ. ๒๕๕๘ให้บุคลากรในหน่วยงานที่บังคับใช้กฎหมาย ได้แก่ สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม และกรมราชทัณฑ์
ตลอดจนเป็นการสร้างความร่วมมือระหว่างกองทุนยุติธรรม และหน่วยงานดังกล่าวในการนําความรู้ที่ได้รับไปใช้ในการคุ้มครองสิทธิและช่วยเหลือประชาชน ให้สามารถเข้าถึงกระบวนการยุติธรรมได้อย่างเท่าเทียม ทั่วถึง และรวดเร็ว โดยมีบุคลากรจากหน่วยงานบังคับใช้กฎหมาย พร้อมด้วยผู้แทนจากส่วนราชการที่เกี่ยวข้อง เข้าร่วมฯ
สําหรับการจัดโครงการในครั้งนี้จะเป็นการถ่ายทอดความรู้ที่สําคัญจากวิทยากรผู้เชี่ยวชาญในประเด็นต่างๆซึ่งประกอบด้วย
การให้ความช่วยเหลือประชาชนตามภารกิจ ๔ ด้าน ของกองทุนยุติธรรม ได้แก่ การดําเนินคดี การขอปล่อยตัวชั่วคราว การถูกละเมิดสิทธิหรือการได้รับผลกระทบจากการถูกละเมิดสิทธิมนุษยชน และการสนับสนุนความรู้โครงการให้ความรู้ทางกฎหมายแก่ประชาชน
การถอดบทเรียนการช่วยเหลือประชาชนของหน่วยงานในกระบวนการยุติธรรม และทิศทางกระบวนการยุติธรรมไทย
การปล่อยตัวชั่วคราวผู้ต้องหาหรือจําเลย โดยการจัดทําบันทึกข้อตกลงความร่วมมือกับศาลอาญาธนบุรี
แนวทางการดําเนินงานเกี่ยวกับหนังสือรับรองการชําระเงินกองทุน
ทั้งนี้ สํานักงานกองทุนยุติธรรม สํานักงานปลัดกระทรวงยุติธรรม กําหนดจัดขึ้นในระหว่างวันที่ ๑๙ –๒๐ กรกฎาคม ๒๕๖๐ณ ห้องคอนเวนชั่นเซ็นเตอร์ โรงแรมรามาการ์เด้นส์ กรุงเทพฯ
รัฐบาลไทย-ข่าวทำเนียบรัฐบาล-เอกอัครราชทูตแห่งสหพันธ์สาธารณรัฐเยอรมนีประจำประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
วันพุธที่ 1 สิงหาคม 2561
เอกอัครราชทูตแห่งสหพันธ์สาธารณรัฐเยอรมนีประจําประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
เอกอัครราชทูตแห่งสหพันธ์สาธารณรัฐเยอรมนีประจําประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
วันนี้ (1 ส.ค. 2561) เวลา 13.00 น. นายเพเทอร์ พรือเกล (H.E. Mr. Peter Prügel) เอกอัครราชทูตแห่งสหพันธ์สาธารณรัฐเยอรมนีประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวชื่นชมเอกอัครราชทูตแห่งสหพันธ์สาธารณรัฐเยอรมนีประจําประเทศไทยที่มีบทบาทสําคัญในการส่งเสริมความสัมพันธ์ระหว่างไทย - เยอรมนี ตลอดช่วงเวลาดํารงตําแหน่งในประเทศไทย รวมทั้งขอบคุณรัฐบาลเยอรมนีที่มีส่วนช่วยผลักดันสหภาพยุโรปปรับข้อมติต่อไทย ทําให้ไทยและยุโรปมีความร่วมมือมากยิ่งขึ้น ทั้งนี้ ขอยืนยันว่าไทยกําลังเดินหน้าปฏิรูปและพัฒนาเศรษฐกิจ สังคม และการเมือง เพื่อประชาธิปไตยอย่างสมบูรณ์ตามแผนปฏิบัติการ(Roadmap) ซึ่งเอกอัครราชทูตแห่งสหพันธ์สาธารณรัฐเยอรมนีฯ สามารถช่วยถ่ายทอดข้อเท็จจริงเกี่ยวกับพัฒนาการของไทยให้รัฐบาลเยอรมนี รวมถึงประเทศสมาชิกสหภาพยุโรปได้รับทราบ
เอกอัครราชทูตแห่งสหพันธ์สาธารณรัฐเยอรมนีฯ กล่าวว่า รู้สึกยินดีอย่างยิ่งตลอดระยะเวลาสามปีกว่าที่ดํารงตําแหน่ง โดยไทยและเยอรมนีมีความสัมพันธ์และความร่วมมือที่ใกล้ชิดมากยิ่งขึ้น โดยเฉพาะด้านเศรษฐกิจ การค้า การลงทุน การอาชีวศึกษา วิทยาศาสตร์ เทคโนโลยี และนวัตกรรม ซึ่งไทยและเยอรมนีต่างมีศักยภาพที่จะขยายความร่วมมือได้อีกมาก โดยเฉพาะอย่างยิ่งความร่วมมือทางด้านเศรษฐกิจ ผ่านความร่วมมือในโครงการ EEC รวมถึงความร่วมมือด้านวิทยาศาสตร์ เทคโนโลยี และนวัตกรรม นอกจากนี้ ในช่วงที่ไทยเป็นประธานอาเซียนในปีหน้า ทั้งสองฝ่ายยังสามารถยกระดับความร่วมมือให้แน่นแฟ้นขึ้นไปอีก เพื่อเชื่อมโยงความร่วมมือระหว่างไทย เยอรมนี อาเซียน และยุโรป ด้วย
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย เป็นประธานเปิดงานประเพณีชักพระ - ทอดผ้าป่า  และแข่งเรือยาว  จังหวัดสุราษฎร์ธานี ประจำปี 2561
วันพฤหัสบดีที่ 25 ตุลาคม 2561
รองปลัดกระทรวงมหาดไทย เป็นประธานเปิดงานประเพณีชักพระ - ทอดผ้าป่า  และแข่งเรือยาว  จังหวัดสุราษฎร์ธานี ประจําปี 2561
รองปลัดกระทรวงมหาดไทย เป็นประธานเปิดงานประเพณีชักพระ - ทอดผ้าป่า
และแข่งเรือยาว  จังหวัดสุราษฎร์ธานี ประจําปี 2561
วันนี้ (25 ต.ค. 61) เวลา 10.30 น. ณ ริมเขื่อนแม่น้ําตาปี อําเภอเมืองสุราษฎร์ธานี จังหวัดสุราษฎร์ธานีนายธนาคม จงจิระ รองปลัดกระทรวงมหาดไทย เป็นประธานพิธีเปิดงานประเพณีชักพระ - ทอดผ้าป่า และแข่งเรือยาว จังหวัดสุราษฎร์ธานี ประจําปี 2561 โดยมี นายวิชวุทย์ จินโต ผู้ว่าราชการจังหวัดสุราษฎร์ธานี หัวหน้าส่วนราชการ ผู้บริหารองค์กรปกครองส่วนท้องถิ่น และประชาชนชาวจังหวัดสุราษฎร์ธานี ร่วมให้การต้อนรับกว่า 2,000 คน
นายธนาคม จงจิระ รองปลัดกระทรวงมหาดไทย กล่าวว่า ขอชื่นชมการมีส่วนร่วมของทุกภาคส่วน โดยเฉพาะอย่างยิ่งพี่น้องประชาชนชาวจังหวัดสุราษฎร์ธานี ที่ได้พร้อมใจกันจัดงานประเพณีสําคัญในครั้งนี้ ซึ่งถือเป็นการสานต่อและสืบทอด “ประเพณีชักพระ” ให้คงอยู่กับประชาชนชาวสุราษฎร์ธานี และชาวปักษ์ใต้สืบไป รวมทั้งขอขอบคุณชาวจังหวัดอุบลราชธานี ที่ได้ร่วมแลกเปลี่ยนประเพณีวัฒนธรรม ทําให้เกิดการต่อยอดและส่งเสริมศิลปวัฒนธรรมระหว่างภาคตะวันออกเฉียงเหนือและภาคใต้ รวมทั้งยังก่อให้เกิดการกระจายรายได้ในจังหวัดสุราษฎร์ธานี ตลอดจนเป็นการประชาสัมพันธ์และส่งเสริมการท่องเที่ยวของจังหวัดสุราษฎร์ธานีให้เกิดขึ้น นําไปสู่การพัฒนาจังหวัดและภาคใต้ที่ยั่งยืนต่อไป
จากนั้น นายธนาคม จงจิระ รองปลัดกระทรวงมหาดไทย ได้เป็นประธานมอบโล่รางวัลแก่ผู้เข้าประกวดพุ่มผ้าป่าในงานประเพณีชักพระ - ทอดผ้าป่า และแข่งเรือยาว จ.สุราษฎร์ธานี ประจําปี 2561 ประเภทสถาบัน ได้แก่ รางวัลชนะเลิศ โรงเรียนเทศบาล 3 เทศบาลนครสุราษฎร์ธานี รางวัลรองชนะเลิศ อันดับ 1 โรงเรียนเมืองสุราษฎร์ธานี และรองชนะเลิศ อันดับ 2 โรงเรียนสุราษฎร์ธานี
งานประเพณีชักพระ ทอดผ้าป่า และแข่งเรือยาว เป็นงานประเพณีที่เป็นเอกลักษณ์เฉพาะท้องถิ่น ซึ่งได้รับการสืบทอดต่อเนื่องมาแต่บรรพบุรุษนับร้อยปี จนนับได้ว่าเป็นมรดกแห่งศิลปวัฒนธรรมและจารีตประเพณีที่เป็นเอกลักษณ์เฉพาะท้องถิ่นของจังหวัดสุราษฎร์ธานี โดยจัดในวันแรม 1 ค่ําเดือน 11 ซึ่งการทอดผ้าป่าในจังหวัดสุราษฎร์ธานี โดยเฉพาะอย่างยิ่งในเขตอําเภอเมืองสุราษฎร์ธานี หรือเมืองบ้านดอน จะแตกต่างไปจากที่อื่น คือจะมีการจัดพุ่มผ้าป่าตามหน้าบ้าน ห้างร้านต่างๆ รวมไปถึงหน่วยงานของรัฐและเอกชน โดยมีการตกแต่งพุ่มผ้าป่า แข่งขันความสวยงามในช่วงกลางคืน และในปีนี้เป็นอีกปีในการเชื่อมโยงวัฒนธรรมภาคอีสานและภาคใต้ ตามบันทึกข้อตกลงระหว่างจังหวัดสุราษฎร์ธานีและจังหวัดอุบลราชธานี “เข้าพรรษาเที่ยวงานแห่เทียนจังหวัดอุบลราชธานี ออกพรรษาเที่ยวงานชักพระ ทอดผ้าป่า และแข่งเรือยาวจังหวัดสุราษฎร์ธานี” ซึ่งจังหวัดอุบลราชธานี ได้นํารถเทียนพรรษาของวัดพลแพน เข้าร่วมในขบวนแห่เรือพนมพระทางบกด้วย
รัฐบาลไทย-ข่าวทำเนียบรัฐบาล-กระทรวงเกษตรฯ จับมือพันธมิตร 8 หน่วยงาน ร่วมบูรณาการพัฒนาโครงสร้างพื้นฐานและสาธารณูปโภคที่จำเป็นบนพื้นที่ในเขตปฏิรูปที่ดิน
วันศุกร์ที่ 28 ธันวาคม 2561
กระทรวงเกษตรฯ จับมือพันธมิตร 8 หน่วยงาน ร่วมบูรณาการพัฒนาโครงสร้างพื้นฐานและสาธารณูปโภคที่จําเป็นบนพื้นที่ในเขตปฏิรูปที่ดิน
กระทรวงเกษตรฯ จับมือพันธมิตร 8 หน่วยงาน ร่วมบูรณาการพัฒนาโครงสร้างพื้นฐานและสาธารณูปโภคที่จําเป็นบนพื้นที่ในเขตปฏิรูปที่ดิน มุ่งหวังให้เกษตรกรมีความเป็นอยู่ดีขึ้น มีรายได้ที่มั่นคง ยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีลงนามบันทึกข้อตกลงความร่วมมือ (MOU) การบูรณาการพัฒนาพื้นที่ในเขตปฏิรูปที่ดิน พื้นที่ยึดคืนตามคําสั่งหัวหน้าคณะรักษาความสงบแห่งชาติ ที่ 36/2559 และพื้นที่โครงการจัดที่ดินทํากินให้ชุมชนตามนโยบายรัฐบาล ณ กระทรวงเกษตรและสหกรณ์ ว่า กระทรวงเกษตรและสหกรณ์ โดยสํานักงานการปฏิรูปที่ดินเพื่อเกษตรกรรม (ส.ป.ก.) ได้จัดให้มีพิธีลงนามบันทึกข้อตกลงความร่วมมือ (MOU) การบูรณาการพัฒนาพื้นที่ในเขตปฏิรูปที่ดิน พื้นที่ยึดคืนตามคําสั่งหัวหน้าคณะรักษาความสงบแห่งชาติ ที่ 36/2559 และพื้นที่โครงการจัดที่ดินทํากินให้ชุมชนตามนโยบายรัฐบาล ร่วมกับ 8 หน่วยงาน ได้แก่ กรมชลประทาน การไฟฟ้าส่วนภูมิภาค กรมทรัพยากรน้ํา กรมทรัพยากรน้ําบาดาล กรมพัฒนาพลังงานทดแทนและอนุรักษ์พลังงาน กรมพัฒนาที่ดิน กรมส่งเสริมการปกครองท้องถิ่น และสถาบันพัฒนาองค์กรชุมชน (องค์การมหาชน) โดยมีวัตถุประสงค์ในการพัฒนาโครงสร้างพื้นฐานและสาธารณูปโภคที่จําเป็น เพื่อให้เกษตรกรในพื้นที่เขตปฏิรูปที่ดินมีคุณภาพชีวิตความเป็นอยู่ที่ดีขึ้น และมีรายได้มั่นคงจากการประกอบอาชีพเกษตรกรรมภายใน 20 ปี
ด้านนายวิณะโรจน์ ทรัพย์ส่งสุข เลขาธิการ ส.ป.ก. กล่าวเพิ่มเติมว่า เนื่องจากพื้นที่ในเขตปฏิรูปที่ดินส่วนใหญ่เป็นพื้นที่เกษตรกรรมอาศัยน้ําฝนและสภาพดินขาดความอุดมสมบูรณ์ รวมถึงการดําเนินงานของ ส.ป.ก. เพียงหน่วยงานเดียวในการพัฒนาโครงสร้างพื้นฐานและสาธารณูปโภคที่จําเป็น ด้วยงบประมาณที่จํากัดทําให้การดําเนินการที่ผ่านมาเป็นไปอย่างล่าช้า ดังนั้น เพื่อให้การพัฒนาเป็นไปด้วยความรวดเร็วและให้พี่น้องเกษตรกรในเขตปฏิรูปที่ดินมีชีวิตความเป็นอยู่ที่ดีขึ้น ส.ป.ก. จึงขอความร่วมมือจากพันธมิตรที่มีความเชี่ยวชาญเฉพาะด้านทั้ง 8 หน่วยงาน ให้มาช่วยกันพัฒนาโครงสร้างพื้นฐานและสาธารณูปโภคในพื้นที่เขตปฏิรูปที่ดินดังกล่าว ซึ่งทั้ง 9 หน่วยงานจะดําเนินงานตาม MOU ภายใต้ขอบเขตอํานาจหน้าที่และงบประมาณของแต่ละหน่วยงาน โดย ส.ป.ก. จะดูแลเรื่องการอนุญาตใช้ที่ดินในเขตปฏิรูปที่ดิน กรมชลประทานจะสนับสนุนงานด้านการพัฒนาแหล่งน้ํา การไฟฟ้าส่วนภูมิภาคจะให้การสนับสนุนเรื่องการขยายเขตไฟฟ้า กรมทรัพยากรน้ําจะเข้ามาช่วยในเรื่องของการอนุรักษ์ฟื้นฟูและพัฒนาแหล่งน้ํา กรมทรัพยากรน้ําบาดาลจะเข้ามาร่วมพัฒนาและจัดหาแหล่งน้ําบาดาล กรมพัฒนาพลังงานทดแทนและอนุรักษ์พลังงานจะให้กา  รสนับสนุนด้านการพัฒนาและส่งเสริมการใช้พลังงานทดแทน กรมพัฒนาที่ดินจะช่วยแนะนําให้ความรู้เกี่ยวกับความเหมาสมของสภาพดินและการพัฒนาคุณภาพดิน กรมส่งเสริมการปกครอง.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.มอบกรมธรรม์ฯ แก่ทีมนักรบเสื้อขาว และ อสม. ตอบแทนความเสียสละแก่บุคลากรผู้อุทิศตนต่อสู้กับโรคโควิด-19 [กระทรวงสาธารณสุข]
วันศุกร์ที่ 24 เมษายน 2563
สธ.มอบกรมธรรม์ฯ แก่ทีมนักรบเสื้อขาว และ อสม. ตอบแทนความเสียสละแก่บุคลากรผู้อุทิศตนต่อสู้กับโรคโควิด-19 [กระทรวงสาธารณสุข]
สธ.มอบกรมธรรม์ฯ แก่ทีมนักรบเสื้อขาว และ อสม. ตอบแทนความเสียสละแก่บุคลากรผู้อุทิศตนต่อสู้กับโรคโควิด-19
กระทรวงสาธารณสุข และภาคเอกชน มอบกรมธรรม์ประกันชีวิต ให้แก่บุคลากรทางการแพทย์และสาธารณสุข จํานวน 400,000 คน และกองทุนสนับสนุนเยียวยาฯ แก่ อสม. จํานวนกว่า 1,040,000 คน เพื่อเป็นหลักประกันความมั่นคง และเสริมสร้างขวัญกําลังใจแก่เหล่านักรบเสื้อขาว และพี่น้อง อสม. ตอบแทนความทุ่มเท เสียสละ แรงกาย และแรงใจในการต่อสู่กับโรคโควิด-19
เช้าวันนี้ (24 เมษายน 2563) ณ ตึกสันติไมตรี ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนภาครัฐ เอกชน และภาคประชาชน อาสาสมัครสาธารณสุขประจําหมู่บ้าน (อสม.) เข้าร่วมพิธีมอบกรมธรรม์ประกันชีวิตให้กับบุคลากรทางการแพทย์และสาธารณสุข และกองทุนสนับสนุนและเยียยวยาฯ ให้แก่ อสม. โดยมีฯพณฯ นายกรัฐมนตรี พลเอกประยุทธ์ จันทร์โอชา เป็นประธาน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า จากสถานการณ์การระบาดของโรคติดเชื้อไวรัสโคโรนา 2019 หรือโรคโควิด-19 (COVID-19) ในประเทศไทยตั้งแต่ช่วงปลายปี 2562 ที่ผ่านมา ส่งผลกระทบต่อสังคม เศรษฐกิจ รวมถึงการดําเนินชีวิตของประชาชนในทุกภาคส่วนต่างเป็นไปด้วยความยากลําบาก แต่ด้วยการนําทัพในการแก้ไขปัญหาของ ฯพณฯ นายกรัฐมนตรี พลเอกประยุทธ์ จันทร์โอชา และการร่วมมืออย่างเข้มแข็งของกลุ่มประชารัฐ อันประกอบด้วยหน่วยงานภาครัฐ เอกชน และประชาชน ส่งผลให้ประเทศไทยสามารถรับมือกับสถานการณ์การระบาดของโรคโควิด-19 จนผลงานเป็นที่ประจักษ์ในระดับนานาชาติ ซึ่งผลลัพธ์ที่เกิดจากความทุ่มเทและเสียสละของบุคลากรทางการแพทย์และสาธารณสุข และ อสม. ในครั้งนี้ สร้างความปลาบปลื้ม ประทับใจต่อประชาชนคนไทยทั้งประเทศ ดังนั้น เพื่อสร้างขวัญกําลังใจ และตอบแทนคุณงามความดีผู้ที่เป็นกําลังหลักในการรับมือกับการระบาดของโรคโควิด-19 อย่างต่อเนื่องและเข้มแข็ง กระทรวงสาธารณสุข โดยกรมสนับสนุนบริการสุขภาพ และบริษัท บีทีเอส กรุ๊ป โฮลดิ้งส์ จํากัด (มหาชน) จึงได้จัดพิธีมอบกรมธรรม์ประกันชีวิตให้กับบุคลากรทางการแพทย์และสาธารณสุข และ อาสาสมัครสาธารณสุขประจําหมู่บ้าน (อสม.) ในวันนี้ขึ้น เพื่อมอบกรมธรรม์ประกันชีวิต ให้แก่ แพทย์ พยาบาล และบุคลากรสาธารณสุขทั้งระบบ เป็นจํานวนกว่า 400,000 คน รวมทั้งสนับสนุนในส่วนของกองทุนสนับสนุนเยียวยาฯ ให้แก่ อสม. กว่า 1,040,000 คน โดยได้รับเกียรติจากนายกรัฐมนตรี เป็นผู้มอบกรมธรรม์ประกันชีวิต และกองทุนสนับสนุนเยียวยาฯ ให้เหล่านักรบเสื้อขาว และพี่น้อง อสม.
“ความสําเร็จในการป้องกันและควบคุมโรคโควิด-19 ของประเทศไทยในวันนี้ เกิดขึ้นได้ด้วยการบูรณาการความร่วมมือของทุกภาคส่วน ซึ่งต่างตระหนักถึงความสําคัญและร่วมแก้ไขปัญหากันอย่างเข้มแข็ง ผมขอเป็นกําลังใจให้กับผู้ปฏิบัติงานทุกท่าน โดยเฉพาะทีมนักรบเสื้อขาว และ อสม.ที่ร่วมเสียสละ ทุ่มเท แรงกาย และแรงใจ เพื่อเป็นพลังในการต่อสู่กับโรคโควิด-19 มาตั้งแต่ช่วงเริ่มต้นของการระบาด ขอขอบคุณครับ” นายอนุทินกล่าว
********************
24 เมษายน 2563
รัฐบาลไทย-ข่าวทำเนียบรัฐบาล-นรม. นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย
วันพุธที่ 29 มีนาคม 2560
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย
วันนี้ (29 มีนาคม 2560) เวลา 15.30 น. ณ บริเวณโถงกลาง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วย พลเอก วิลาศ อรุณศรี เลขาธิการนายกรัฐมนตรี นําคณะผู้บริหารสํานักเลขาธิการนายกรัฐมนตรี พร้อมเจ้าหน้าที่และข้าราชการของหน่วยงานอื่นภายในทําเนียบรัฐบาล ร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันได้อย่างมีความสุข อารมณ์ดี อีกทั้งคนในครอบครัวและเพื่อนร่วมงานจะได้มีโอกาสสร้างสัมพันธภาพที่ดีร่วมกัน
สําหรับกิจกรรมในสัปดาห์นี้ นายกรัฐมนตรี ได้เต้นแอโรบิค ยืดเหยียดกล้ามเนื้อ เพื่อเป็นการเสริมสร้างร่างกายให้แข็งแรงตามจังหวะเพลง ร่วมกับคณะผู้บริหารและเจ้าหน้าที่ทําเนียบรัฐบาล ประมาณ 30 นาที เพื่อกระตุ้นกล้ามเนื้อจากการออกกําลังกาย และยังช่วยเสริมสร้างร่างกายและจิตใจให้แข็งแรงสมบูรณ์ จากนั้นนายกรัฐมนตรีได้กล่าวขอบคุณทุกคนที่ได้มาออกกําลังกายร่วมกันในวันนี้ด้วย ก่อนที่จะขอตัวกลับไปปฏิบัติภารกิจ ณ ตึกไทยคู่ฟ้า ทําเนียบรัฐบาล ต่อไป
*****************************************
กลุ่มประชาสัมพันธ์และเผยแพร่ สํานักโฆษก